
AVIZ

asupra proiectului de Lege privind aprobarea Ordonanţei de urgenţă a Guvernului nr. 95/2008 pentru modificarea şi completarea Ordonanţei de urgenţă a Guvernului nr. 96/2002 privind acordarea de produse lactate şi panificaţie pentru elevii din clasele I-IV din învăţământul de stat, precum şi pentru copiii preşcolari din grădiniţele de stat cu program normal de 4 ore
(PLx 606/2008)

În conformitate cu prevederile art. 95 din Regulamentul Camerei Deputaţilor, republicat, Biroul Permanent a trimis Comisiei pentru învăţământ, ştiinţă, tineret şi sport, cu adresa nr. PLx 606/8 octombrie 2008, spre dezbatere şi avizare, proiectul de Lege privind aprobarea Ordonanţei de urgenţă a Guvernului nr. 95/2008 pentru modificarea şi completarea Ordonanţei de urgenţă a Guvernului nr. 96/2002 privind acordarea de produse lactate şi panificaţie pentru elevii din clasele I-IV din învăţământul de stat, precum şi pentru copiii preşcolari din grădiniţele de stat cu program normal de 4 ore.

Proiectul de lege a fost dezbătut în Comisie, în şedinţa din 27 ianuarie 2008. Comisia, cu unanimitate de voturi, a hotărât să elibereze aviz favorabil asupra proiectului de lege menţionat.

În raport de obiectul şi conţinutul său, proiectul de lege  face parte din categoria legilor ordinare.

